CELEX: 32006R1742
Language: el
Date: 2006-11-24 00:00:00
Title: Κανονισμός (ΕΚ) αριθ. 1742/2006 της Επιτροπής, της 24ης Νοεμβρίου 2006 , για το άνοιγμα και τον τρόπο διαχείρισης των κοινοτικών δασμολογικών ποσοστώσεων για οίνους καταγωγής Δημοκρατίας της Αλβανίας

25.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 329/13
            
         
      ΚΑΝΟΝΙΣΜΌΣ (ΕΚ) αριθ. 1742/2006 ΤΗΣ ΕΠΙΤΡΟΠΉΣ
   
   της 24ης Νοεμβρίου 2006
   για το άνοιγμα και τον τρόπο διαχείρισης των κοινοτικών δασμολογικών ποσοστώσεων για οίνους καταγωγής Δημοκρατίας της Αλβανίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (1), και ιδίως το άρθρο 62,
   Εκτιμώντας τα ακόλουθα:
   
               (1)
            
            
               Η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου, (εφεξής «η συμφωνία σταθεροποίησης και σύνδεσης») υπεγράφη στο Λουξεμβούργο στις 12 Ιουνίου 2006. Η συμφωνία σταθεροποίησης και σύνδεσης βρίσκεται στο στάδιο της επικύρωσης.
            
         
               (2)
            
            
               Στις 12 Ιουνίου 2006, το Συμβούλιο συνήψε ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας της Αλβανίας, αφετέρου (2) (εφεξής η «ενδιάμεση συμφωνία»), η οποία προβλέπει την ταχεία θέση σε ισχύ των διατάξεων για το εμπόριο και τα εμπορικά θέματα της συμφωνίας σταθεροποίησης και σύνδεσης. Η ενδιάμεση συμφωνία αρχίζει να ισχύει την 1η Δεκεμβρίου 2006.
            
         
               (3)
            
            
               Η ενδιάμεση συμφωνία και η συμφωνία σταθεροποίησης και σύνδεσης προβλέπουν ότι οι οίνοι καταγωγής Αλβανίας μπορούν να εισάγονται στην Κοινότητα εντός των ορίων των κοινοτικών δασμολογικών ποσοστώσεων, με μηδενικό δασμό.
            
         
               (4)
            
            
               Οι δασμολογικές ποσοστώσεις που προβλέπονται στην ενδιάμεση συμφωνία και στη συμφωνία σταθεροποίησης και σύνδεσης είναι ετήσιες και επαναλαμβάνονται για απεριόριστη περίοδο. Η Επιτροπή πρέπει να θεσπίσει εκτελεστικά μέτρα για το άνοιγμα και τη διαχείριση των κοινοτικών δασμολογικών ποσοστώσεων.
            
         
               (5)
            
            
               Με τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (3), κωδικοποιήθηκαν οι κανόνες διαχείρισης που εφαρμόζονται στις δασμολογικές ποσοστώσεις οι οποίες προορίζονται να χρησιμοποιούνται ακολουθώντας τη χρονολογική σειρά των ημερομηνιών των τελωνειακών διασαφήσεων.
            
         
               (6)
            
            
               Πρέπει να ληφθεί ιδιαίτερη μέριμνα ώστε να εξασφαλιστεί ότι όλοι οι κοινοτικοί εισαγωγείς έχουν ίση και συνεχή πρόσβαση στις δασμολογικές ποσοστώσεις και ότι οι συντελεστές που καθορίζονται για τις ποσοστώσεις εφαρμόζονται αδιαλείπτως σε όλες τις εισαγωγές των εν λόγω προϊόντων σε όλα τα κράτη μέλη μέχρι την εξάντληση των ποσοστώσεων. Προκειμένου να εξασφαλιστεί η αποτελεσματικότητα της κοινής διαχείρισης των εν λόγω ποσοστώσεων, τίποτε δεν εμποδίζει να επιτραπεί στα κράτη μέλη να αντλούν από τις ποσοστώσεις τις αναγκαίες ποσότητες που αντιστοιχούν στις πραγματικές εισαγωγές. Η επικοινωνία μεταξύ των κρατών μελών και της Επιτροπής πρέπει, στο μέτρο του δυνατού, να πραγματοποιείται με ηλεκτρονικά μέσα.
            
         
               (7)
            
            
               Ο παρών κανονισμός εφαρμόζεται κατά την ημερομηνία έναρξης ισχύος της ενδιάμεσης συμφωνίας και εξακολουθεί να εφαρμόζεται μετά την έναρξη ισχύος της συμφωνίας σταθεροποίησης και σύνδεσης.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνου,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ανοίγονται δασμολογικές ποσοστώσεις με μηδενικό δασμό για οίνους καταγωγής Αλβανίας που εισάγονται στην Κοινότητα, όπως παρατίθενται στο παράρτημα.
   2.   Ο μηδενικός δασμός εφαρμόζεται υπό την προϋπόθεση ότι οι εισαγόμενοι οίνοι συνοδεύονται από απόδειξη καταγωγής όπως προβλέπεται στο πρωτόκολλο 3 της ενδιάμεσης συμφωνίας και της συμφωνίας σταθεροποίησης και σύνδεσης.
   Άρθρο 2
   Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1, σύμφωνα με τα άρθρα 308α έως 308γ του κανονισμού (ΕΟΚ) αριθ. 2454/93.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Δεκεμβρίου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Νοεμβρίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  EE L 179 της 14.7.1999, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 2165/2005 (ΕΕ L 345 της 28.12.2005, σ. 1).
   
      (2)  ΕΕ L 239 της 1.9.2006, σ. 2.
   
      (3)  EE L 253 της 11.10.1993, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 402/2006 (ΕΕ L 70 της 9.3.2006, σ. 35).
   
      ΠΑΡΑΡΤΗΜΑ
      
                  Αύξων αριθμός
               
               
                  Κωδικός ΣΟ (1)
                  
               
               
                  Υποδιαίρεση TARIC
               
               
                  Περιγραφή
               
               
                  Ετήσιος όγκος ποσόστωσης
                  (σε hl)
               
               
                  Δασμός ποσόστωσης
               
            
                  09.1512
               
               
                  ex 2204 10 19
               
               
                  91, 99
               
               
                  Αφρώδης οίνος ποιότητας, εκτός από τους τύπους Champagne ή Asti spumante
               
               
                  Από την 1η Δεκεμβρίου 2006 έως τις 31 Δεκεμβρίου 2006: 5 000
                  Για κάθε έτος εφεξής, από την 1η Ιανουαρίου έως τις 31 Δεκεμβρίου: 5 000
               
               
                  Απαλλαγή
               
            
                  ex 2204 10 99
               
               
                  91, 99
               
            
                  2204 21 10
               
               
                   
               
               
                  Άλλοι οίνοι από νωπά σταφύλια σε δοχεία με περιεχόμενο που δεν υπερβαίνει τα 2 λίτρα
               
            
                  ex 2204 21 79
               
               
                  79, 80
               
            
                  ex 2204 21 80
               
               
                  79, 80
               
            
                  ex 2204 21 84
               
               
                  59, 70
               
            
                  ex 2204 21 85
               
               
                  79, 80
               
            
                  ex 2204 21 94
               
               
                  20
               
            
                  ex 2204 21 98
               
               
                  20
               
            
                  ex 2204 21 99
               
               
                  10
               
            
                  09.1513
               
               
                  2204 29 10
               
               
                   
               
               
                  Άλλοι οίνοι από νωπά σταφύλια σε δοχεία με περιεχόμενο που υπερβαίνει τα 2 λίτρα
               
               
                  Από την 1η Δεκεμβρίου 2006 έως τις 31 Δεκεμβρίου 2006: 2 000
                  Για κάθε έτος εφεξής, από την 1η Ιανουαρίου έως τις 31 Δεκεμβρίου: 2 000
               
               
                  Απαλλαγή
               
            
                  2204 29 65
               
               
                   
               
            
                  ex 2204 29 75
               
               
                  10
               
            
                  2204 29 83
               
               
                   
               
            
                  ex 2204 29 84
               
               
                  20
               
            
                  ex 2204 29 94
               
               
                  20
               
            
                  ex 2204 29 98
               
               
                  20
               
            
                  ex 2204 29 99
               
               
                  10
               
            
         (1)  Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όπου αναφέρονται κωδικοί ex της ΣΟ, το προτιμησιακό καθεστώς καθορίζεται με εφαρμογή του κωδικού ΣΟ και της αντίστοιχης περιγραφής, από κοινού.